S-79/2018

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu dags. 12. febrúar 2018 á hendur B-kk-þgf F-kk-þgf K-kk-þgf, óstaðsettum í hús og S-kvk-þgf Y-kvk-þgf S-kvk-þgf, Eggertsgötu 2, 101 Reykjavík, fyrir eftirtalin brot framin á árinu 2017 sem hér segir:

I.

Gegn ákærðu báðum fyrir eftirtalin brot, framin í sameiningu:

1) Fíkniefnalagabrot með því að hafa, þriðjudaginn 30. maí 2017, haft í vörslum sínum samtals 36,31 g af kókaíni, 68,16 g af marihúana, 10,04 g af amfetamíni og 33,85 g af ecstasy sem fundust við leit lögreglu í og við íbúð sem ákærðu höfðu til umráða að Seljalandsvegi 68, Ísafjarðarbæ. Nánar tiltekið fundust 0,94 g af kókaíni og 0,30 g af marihúana í náttborðsskúffu í svefnherbergi, 26,09 g af kókaíni á borði í svefnherbergi, 9,28 g af kókaíni í frystiskáp í eldhúsi, 10,04 g af amfetamíni, 33,85 g af ecstasy og 67,86 g af marihúana í ruslatunnu utan við húsnæðið.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 314-2017-2229

2) Þjófnað, húsbrot og eignaspjöll með því að hafa, frá miðvikudeginum 6. september til fimmtudagsins 7. september 2017, í félagi við aðra óþekkta menn, brotist inn að …, Kópavogi, með því að spenna upp glugga og dvalist þar inni án heimildar um ótilgreindan tíma og á þeim tíma brotist inn í geymslu tilheyrandi húsinu með því að spenna upp glugga. Á meðan ákærðu dvöldust í húsinu rótuðu þau til og hentu innanstokksmunum og fatnaði um allt hús og utan við það. Úr húsinu tóku ákærðu Macbook pro fartölvu að verðmæti kr. 250.000,- sem fannst síðar utandyra, stóra snyrtivörutösku sem innihélt snyrtivörur og pensla að verðmæti kr. 500.000, leðurstígvél að verðmæti kr. 65.000, Louis Vuitton tösku, tvær töskur sem innihéldu fatnað að óþekktu, Polaroid myndavél, úr, ilmvötn, tvo farsíma, tölvu, Ipad, Apple tv raftæki, skartgripi og áfengisflöskur að óþekktu verðmæti.

Telst háttsemi þessi varða við 231. gr., 1. mgr. 244. gr. og 1. mgr. 257. gr. sömu laga almennra hegningarlaga nr. 19/1940. Mál 007-2017-52861

3) Skjalabrot og nytjastuld með því að hafa, frá sunnudeginum 3. september 2017 til fimmtudagsins 7. september 2017, í heimildarleysi notað bifreiðina …, sem stolið hafði verið að … í Reykjavík, og í blekkingarskyni sett á bifreiðina … en lögregla fann bifreiðina að … í Kópavogi.

Telst háttsemi þessi varða við 1. mgr. 157. gr. og 1. mgr. 259. gr. almennra hegningarlaga nr. 19/1940. Mál 007-2017-51541

4) Hylmingu með því að hafa, um nokkurt skeið og fram til fimmtudagsins 7. september 2017, tekið við og haft í vörslum sínum eftirgreinda muni sem fundust við leit lögreglu í bifreiðinni … í kjölfar afskipta af ákærðu að …, sbr. ákærulið I.2. Munum þessum hafði verið stolið úr innbrotum víða um höfuðborgarsvæðið og hlaut ákærðu að vera ljóst að þeirra hafi verið aflað með refsiverðum hætti. Um var að ræða ökuskírteini, sem stolið hafði verið úr bifreið við …, Reykjavík (M. 007-2017-52968), verkfæri að óþekktu verðmæti sem stolið hafði verið í innbroti að …, Reykjavík (m. 007-2017-51706), tösku með fartölvu og mælibúnaði sem stolið hafði verið frá …, Kópavogi (m. 007-2017-52960), og tvö vegabréf sem stolið hafði verið í innbroti að …, Kópavogi (m. 007-2017-52974).

Telst háttsemi þessi varða við 1. mgr. 254. gr. almennra hegningarlaga nr. 19/1940. Mál 007-2017-52861

5) Þjófnað, nytjastuld og fíkniefnalagabrot með því að hafa, mánudaginn 9. október 2017, brotist inn í … í Mosfellsbæ með því að spenna upp svalahurð á austurhlið hússins og í móttöku hótelsins stolið fjármunum að jafnvirði kr. 735.000,- bókunartölvu, skrifstofugögnum hótelsins auk kveikjuláslykla bifreiðarinnar NS-144 sem ákærðu tóku í kjölfarið ófrjálsri hendi þar sem hún stóð utan við hótelið og notuðu hana í heimildarleysi uns lögregla stöðvaði för þeirra á Akranesi að kvöldi sama dags, og í umrætt sinn haft í vörslum sínum 2,82 g af kókaíni sem fundust á milli framsæta bifreiðinnar í þremur sellófanvafningum.

Telst háttsemi þessi varða við 1. mgr. 244. gr., 1. mgr. 259. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Mál 007-2017-61004

II.

Gegn ákærða B-kk-þgf fyrir eftirtalin brot:

6) Umferðarlagabrot með því að hafa, mánudaginn 11. september 2017, ekið bifreiðinni … um Salaveg og á bifreiðastæði verslunarinnar Nettó við Salaveg, Kópavogi, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 415 ng/ml og metamfetamín 40 ng/ml).

Telst háttsemi þessi varða við 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga. Mál 007-2017-54041

7) Nytjastuld, rangar sakargiftir og umferðarlagabrot með því að hafa, fimmtudaginn 19. október 2017, í heimildarleysi notað bifreiðina …, sem stolið hafði verið utan við …í Kópavogi, uns lögregla hafði afskipti af ákærða er hann ók um Grensásveg í Reykjavík, óhæfur til að stjórna henni örugglega vegna áhrifa ávana- og fíkniefna. (í blóði mældist amfetamín 350 ng/ml og metamfetamín 30 ng/ml). Við athugun lögreglu á ökuréttindum ákærða gaf hann upp, í blekkingarskyni, persónuupplýsingar X og reyndi þannig að draga dul á persónu sína og koma því til leiðar að X yrði sakaður um refsiverða háttsemi ákærða en upp komst um háttsemina við könnun í kerfum lögreglu á vettvangi.

Telst háttsemi þessi varða við 1. mgr. 148. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga. Mál 007-2017-63587

8) Tilraun til þjófnaðar með því að hafa, fimmtudaginn 26. október 2017, í auðgunarskyni farið inn í húsnæði … í Reykjavík, þar sem ákærði hugðist taka muni ófrjálsri hendi. Ákærði féll frá þeim áformum og hélt á brott úr húsnæðinu.

Telst háttsemi þessi varða við 1. mgr. 244. gr., sbr. 20. gr. almennra hegningarlaga nr. 19/1940. Mál 007-2017-65710

9) Þjófnað með því að hafa, fimmtudaginn 26. október 2017, brotist inn að …, Reykjavík, með því að spenna upp plötu við útihurð og þaðan stolið tveimur bakpokum og kveikjuláslyklum bifreiðar, allt að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-65446

10) Umferðarlagabrot með því að hafa, föstudaginn 3. nóvember 2017, ekið bifreiðinni … norður Ægisgarð, Reykjavík, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 365 ng/ml og metamfetamín 220 ng/ml).

Telst háttsemi þessi varða við 1., sbr. 2. mgr. 45. gr. a., umferðarlaga nr. 50/1987, sbr. 1. mgr. 100. gr. sömu laga. Mál 007-2017-67739

III.

Gegn ákærðu S-kvk-þgf fyrir eftirtalin brot:

11) Umferðarlagabrot með því að hafa, föstudaginn 3. mars 2017, ekið bifreiðinni …án ökuréttar um Hafnarfjarðarveg við Kópavogslæk, Kópavogi.

Telst háttsemi þessi varða við 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-10119

12) Fíkniefnalagabrot með því að hafa, þriðjudaginn 30. maí 2017, haft í vörslum sínum 0,53 g af kókaíni sem ákærða geymdi innanklæða og fannst við leit lögreglu í kjölfar afskipta af ákærðu á Pollagötu, Ísafjarðarbæ.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 314-2017-2224

13) Fíkniefnalagabrot með því að hafa, fimmtudaginn 1. júní 2017, haft í vörslum sínum 51,38 g af maríhúana sem ákærða framvísaði við lögreglu í kjölfar afskipta á Skutulsfjarðarbraut, Ísafirði.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 314-2017-2245

14) Umferðarlaga- og skjalabrot með því að hafa, laugardaginn 8. júlí 2017 ekið bifreiðinni …, sem ákærðu hlaut að vera ljóst að ranglega bæri skráningarnúmerið … í blekkingarskyni, suður Kringlumýrarbraut við Nýbýlaveg, Kópavogi, án ökuréttar og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 170 ng/ml).

Telst háttsemi þessi varða við 1. mgr. 157. gr. almennra hegningarlaga nr. 19/1940 og 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-38486

15) Umferðarlagabrot með því að hafa, föstudaginn 15. september 2017, ekið bifreiðinni … vestur Nýbýlaveg og norður Lund, Kópavogi, án ökuréttar og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 90 ng/ml og metamfetamín 25 ng/ml).

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-54976

16) Þjófnað með því að hafa, sunnudaginn 9. júlí 2017, farið inn á athafnasvæði starfsmanna í verslunarmiðstöðinni Kringlunni, Reykjavík, og þaðan stolið seðlaveski sem innihélt greiðslukort og svörtu hliðarveski sem innihélt greiðslukort og reiðufé sem samanstóð af 4000 íslenskum krónum, 30 bandaríkjadölum og 20 evrum.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-38610

17) Fíkniefnalagabrot með því að hafa, laugardaginn 15. júlí 2017, haft í vörslum sínum 0,45 g af amfetamíni sem ákærða geymdi í hólfi í hurðarspjaldi í bifreiðinni … á bifreiðastæði við Nettó að Fiskislóð, Reykjavík, og fannst við leit lögreglu.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 007-2017-39607

....

18) Nytjastuld, umferðar- og fíkniefnalagabrot, með því að hafa laugardaginn 5. ágúst 2017, í heimildarleysi tekið bifreiðina … þar sem hún stóð utan við …3, Mosfellsbæ, og ekið þaðan, án ökuréttar og ófær um að stjórna henni örugglega vegna áhrifa ávana- og fíkniefna (í blóði mældist amfetamín 340 ng/ml), uns bifreiðin hafnaði utan vegar skammt norðan við Bjargslund og á sama tíma haft í vörslum sínum 2,69 g af amfetamíni sem ákærða geymdi í buxnavasa og fundust við afskipti lögreglu í umrætt sinn.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 007-2017-44980

19) Tilraun til fjársvika með því að hafa, miðvikudaginn 22. ágúst 2017, er ákærða var í verslun Elko, Skeifunni í Reykjavík, farið í tölvu í versluninni og reynt að svíkja út farmiða í flug á vegum flugfélagsins WOW með því að gefa upp, í blekkingarskyni og án heimildar, kortaupplýsingar á greiðslukorti B, og þannig reynt að vekja upp ranga hugmynd starfsmanna flugfélagsins um að réttmætur korthafi hefði heimilað skuldfærslu af greiðslukortareikningi sínum og koma því til leiðar að farmiði að óþekktu verðmæti yrði gefinn út, með tilheyrandi fjártjóni fyrir flugfélagið og korthafa.

Telst háttsemi þessi varða við 248. gr. almennra hegningarlaga nr. 19/1940, sbr. 20. gr. sömu laga. Mál 007-2017-49315

20) Þjófnað með því að hafa, á tímabilinu 9. til 10. september 2017, notað dælulykil í eigu C til að greiða fyrir varning í sex tilvikum sem hér segir:

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-54371

21) Þjófnað með því að hafa, miðvikudaginn 4. október 2017, brotist inn í bifreiðina … þar sem hún stóð utan við …, Reykjavík, og þaðan stolið lyklakippu sem á voru kveikjuláslyklar bifreiðar ásamt húslyklum að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-61508

22) Þjófnað með því að hafa, fimmtudaginn 5. október 2017, í félagi við annan óþekktan mann, farið inn í húsnæði …, Reykjavík, og þaðan stolið ljósmyndaljósi að fjárhæð kr. 29.989,-.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-60326

23) Umferðar- og fíkniefnalagabrot með því að hafa, mánudaginn 9. október 2017 ekið bifreiðinni … um Esjubraut og Dalbraut, Akranesi, án ökuréttar og ófær um að stjórna henni örugglega vegna áhrifa ávana- og fíkniefna (í blóði mældist amfetamín 205 ng/ml), og á sama tíma haft í vörslum sínum 0,26 g af amfetamíni sem ákærða geymdi í úlpuvasa og fundust við afskipti lögreglu í umrætt sinn.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Mál 313-2017-27589

24) Nytjastuld, umferðarlagabrot og brot gegn lögreglulögum með því að hafa, þriðjudaginn 17. október 2017, tekið bifreiðina … ófrjálsri hendi utan við …, Reykjavík, og í heimildarleysi ekið henni án ökuréttar og ófær um að stjórna henni örugglega vegna áhrifa ávana- og fíkniefna um götur Reykjavíkur (í blóði mældist amfetamín 450 ng/ml og metamfetamín 185 ng/ml). Lögregla varð ákærðu vör þar sem hún ók bifreiðinni um Gullinbrú og gaf henni merki um að nema staðar með forgangsljósum og hljóðmerkjum lögreglubifreiðarinnar sem ákærða sinnti í engu heldur ók á móti umferð og án þess að haga ökuhraða eftir aðstæðum, norður Gullinbrú og að gatnamótum Gullinbrúar og Fjallkonuvegar. Þar ók ákærða ók yfir umferðareyju á milli akgreina og svo austur Fjallkonuveg og suður Logafold þar sem hún missti stjórn á bifreiðinni við hús …. Í kjölfarið hljópst ákærða á brott og sinnti ekki fyrirmælum lögreglu um að nema staðar.

Telst háttsemi þessi varða við 1. mgr. 259. gr. almennra hegningarlaga nr. 19/1940, 1. og 3. mgr. 5. gr., 1. mgr. 36. gr., 1. mgr., sbr. 2. mgr. 45. gr. a., 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 19. gr., sbr. 41. gr. lögreglulaga nr. 90/1996. Mál 007-2017-63051

25) Þjófnað og tilraun til þjófnaðar með því að hafa, þriðjudaginn 24. október 2017, farið inn í garðskúr við … í Reykjavík og þaðan tekið sláttuvélapoka að óþekktu verðmæti og í kjölfarið farið í auðgunarskyni inn í bifreiðina … og rótað þar í munum en horfið frá er eigandi bifreiðarinnar kom að henni.

Telst háttsemi þessi varða við 1. mgr. 244. gr. almennra hegningarlaga nr. 19/1940, sbr. 20. gr. sömu laga. Mál 007-2017-65067

26) Nytjastuld og umferðarlagabrot með því að hafa, þriðjudaginn 24. október 2017, tekið bifreiðina … ófrjálsri hendi þar sem hún stóð við … í Reykjavík og í heimildarleysi notað bifreiðina, sem ákærða ók síðar sama dag svipt ökurétti um Kleppsveg og í bifreiðageymslu við …, þar sem ákærða ók utan í aðra bifreið.

Telst háttsemi þessi varða við 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-64717

27) Þjófnað, nytjastuld og umferðarlagabrot með því að hafa, miðvikudaginn 25. október 2017, í auðgunarskyni farið inn á …., Reykjavík, og á svæði þar sem geymdar voru ótollafgreiddar bifreiðar, farið inn í fimm bifreiðar og tekið kveikjuláslykla þeirra ófrjálsri hendi. Í kjölfarið tók ákærða ófrjálsri hendi bifreið með verksmiðjunúmerið …. og ók henni um athafnasvæðið, án heimildar og svipt ökurétti, uns öryggisverðir höfðu afskipti af henni.

Telst háttsemi þessi varða við 1. mgr. 244. gr., 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-65400

28) Nytjastuld og umferðarlagabrot með því að hafa, sunnudaginn 29. október 2017, tekið bifreiðina … ófrjálsri hendi þar sem hún stóð utan við … í Reykjavík og síðar sama dag ekið henni svipt ökurétti um bifreiðastæði við … í Reykjavík þar sem lögregla hafði afskipti af henni.

Telst háttsemi þessi varða við 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-66273

29) Nytjastuld með því að hafa, miðvikudaginn 8. nóvember 2017, tekið bifreiðina … ófrjálsri hendi á bifreiðastæði við …, Reykjavík, og notað hana í heimildarleysi uns lögregla hafði afskipti af henni mánudaginn 13. nóvember 2017, sbr. 32. tl. ákæru.

Telst háttsemi þessi varða við 1. mgr. 259. gr. almennra hegningarlaga nr. 19/1940. Mál 007-2017-68913

30) Þjófnað með því að hafa, fimmtudaginn 9. nóvember 2017, stolið skráningarmerkjum bifreiðarinnar … þar sem hún stóð á bifreiðastæði við Korputorg í Reykjavík en lögregla fann skráningarmerkin 13. nóvember 2017, sbr. 32. tl. ákæru.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-69104

31) Skjalabrot og umferðarlagabrot með því að hafa á tímabilinu 8. til 13. nóvember 2017 í blekkingarskyni sett skráningarmerkin …á bifreiðina …, og ekið bifreiðinni svipt ökurétti og undir áhrifum ávana- og fíkniefna um bifreiðastæði við … í Reykjavík, mánudaginn 13. nóvember 2017 (í blóði mældist amfetamín 555 ng/ml).

Telst háttsemi þessi varða við 1. mgr. 257. gr. almennra hegningarlaga nr. 19/1940, 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga. Mál 007-2017-069730

32) Þjófnað með því að hafa, á tímabilinu 10. til 13. nóvember 2017, farið inn í gröfuprammann …, þar sem hann stóð á athafnasvæði við Sævarhöfða, Reykjavík, og þaðan stolið skjá (monitor), talstöð, geislaspilara og verkfæratösku með handverkfærum, allt að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940. Mál 007-2017-69748

33) Þjófnað með því að hafa, laugardaginn 11. nóvember 2017, brotist inn í húsnæði …, Reykjavík, með því að spenna upp hurð og þaðan tekið tvær borðtölvur að áætluðu verðmæti kr. 180.000,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál 007-2017-69527

Þess er krafist að ákærðu verði dæmd til refsingar og til greiðslu alls sakarkostnaðar.

Þess er einnig krafist að ákærðu verði dæmd til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 vegna framangreindra umferðarlagabrota.

Þá er þess krafist að gerð verði upptæk framangreind 46,11 g af kókaíni, 119,54 g af marihúana, 13,44 g af amfetamíni og 33,85 g af ecstasy samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Verjendur ákærðu krefjast vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjendum hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa bæði skýlaust játað brot sín. Sannað er með játningu ákærðu og öðrum gögnum málsins að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði B-kk-nf F-kk-nf er fæddur í júlí 1989. Hann á að baki sakaferil. Þess er hér getið að hann var 16. janúar sl. dæmdur í fangelsi í átta mánuði fyrir margvísleg brot. Brot hans nú eru hegningarauki við þennan dóm. Verður refsing ákveðin með hliðsjón af 78. gr. laga nr. 19/1940, sbr. 77. gr. laganna. Ákærði hefur skýlaust játað brot sín. Með hliðsjón af því er refsing ákærða ákveðin fangelsi í 5 mánuði. Frá refsingu dregst gæsluvarðhald er ákærði hefur sætt.

Ákærða S-kvk-nf Y-kvk-nf er fædd í nóvember 1989. Hún á að baki sakaferil sem ekki er ástæða til að gera grein fyrir hér. Ákærða hefur skýlaust játað sök. Með hliðsjón af því er refsing hennar ákveðin fangelsi í 6 mánuði. Verður refsingin skilorðsbundin með þeim hætti er í dómsorði greinir.

Ákærðu eru svipt ökurétti sem í dómsorði nánar greinir.

Upptaka fer fram sem nánar greinir í dómsorði.

Ákærðu greiði sakarkostnað samkvæmt yfirliti og málsvarnarþóknun skipaðra verjenda, sem nánar greinir í dómsorði. Hefur þá verið tekið tillit til virðisaukaskatts.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, B-kk-nf F-kk-nf K-kk-nf, sæti fangelsi í 5 mánuði. Frá refsingu dregst gæsluvarðhald ákærða frá 13. nóvember 2017.

Ákærða, S-kvk-nf Y-kvk-nf S-kvk-nf, sæti fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða S-kvk-nf Y-kvk-nf er svipt ökurétti í þrjú ár og sex mánuði frá 12. október 2018 að telja.

Upptæk skulu gerð til ríkissjóðs 46,11 g af kókaíni, 119,54 g af marihúana, 13,44 g af amfetamíni og 33,85 g af ecstasy sem lögregla haldlagði við rannsókn málsins.

Ákærði B-kk-nf F-kk-nf greiði 260.681 krónu í sakarkostnað og málsvarnarþóknun skipaðs verjanda síns, V-kk-ef H. V-kk-ef lögmanns, 1.686.400 krónur og málsvarnarþóknun fyrri verjanda G-kk-ef S-x-x R-kk-ef lögmanns, 421.600 krónur.

Ákærða S-kvk-nf Y-kvk-nf greiði 731.433 krónur í sakarkostnað og málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 1.960.440 krónur.

S-kk-nf S-kk-nf.